Odense Adresse-Contoirs Efterretninger, 1848-08-03
- Hvad der især efter Slesvigholsteenernes Jndflydelse skal have forhindret Hr. Wrangel i at tiltræde Vaabenstilstanden, er den Betingelse, at slesvigske Tropper skulde besætte Slesvig, da den udtydedes derhen, at ogsaa de Batailloner af den danske Armee, der bestaae af Slesvigere, vilde blive anvendte dertil. Det slesvigholsteenske Parti frygter nemlig endnu altfor meget sine egne Landsmænd. Om de have Grund til at stole meere paa Gen. Wrangel og hans Preussere, naar det kommer til virkelig Afgjørelse, vil Man faae at see, de mene selv, at Wrangel ikke vil gaae angrebsviis frem eller rykke ind i Jylland førend han har erholdt den Forstærkning, Frankfurterne ville sende; han vil eller tør ikke blotte Hertugdømmerne mod Angreb fra Kysten ved de danske Krigskibe eller fra Als. Hvad de derimod ikke behøve at tvivle om, er Afvæbningen af alle Friskarerne; det sidste Korps, det saakaldte Bracklowske, er i forrige Uge bleven opløst paa samme Maade som de andre. Denne Kjendsgierning turde ansees for meere betydningsfuld end alle Hr. Wrangels mundtlige Forsikkringer. Naar det virkelig gjaldt om at fortsætte Krigen saaledes som den provisoriske Regjering ønsker det, ved et nyt Jndbrud i Jylland, saa indsees ikke af hvad Grund de til Kystbevogtning meget tjenlige Friskarer opløses og sendes over Grændsen. Men det turde maaskee fremgaae af alt, at der snarest er Udsigt til, at den nuværende Tilstand der hverken kan kaldes Krig eller Vaabenstilstand, vil fra alle tydske Partiers Side, med Undtagelse af de nordtydske Søstæder, søges fortsat saalænge som muligt. Og fra dansk Side vil der vel heller ikke kunne gjøres noget Afgjørende herimod, naar ikke de, der nærmest have gjort Mine til at hjælpe os, gjøre Alvor deraf. (Kbhp.)J Loll.-Falst. Av. skrives fra Kjøbenhavn af 29 Juli, Blokaden af de tydske Havne har desværre hidtil meest existeret paa Papiret, da der endogsaa skal være givet jevnlige Tilladelser til franske, engelske og amerikanske Skibe at løbe ind til Stettin, men vi ville nu haabe, at Blokaden vil blive gjennemført med al den Kraft, vi formaae, og ethvert Offer vi i den Henseende bringe, er vel anvendt. Fremfor Alt bør Elben blokeres, det er Tydsklands Hovedpulsaare, og vi kunne der ramme føleligere end ved at slaae 100,000 Tydskere, ihiel. De oprørske Byer maae vi ogsaa kunne tilføie en ganske anden Skade fra Søsiden, end vi hidindtil have gjort, og fremfor alle fortjente vistnok Kiel, der har lagt det hadefuldeste Sindelag mod Danmark for Dagen, og hvorfra den hele Ulykke oprindelig er udgaaet, en alvorlig Tugtelse. - J de sidste 8-10 Dage er der hertil ankommen omtrent 60 slesvigske Bønderkarle, som have meldt sig til Tjeneste, og hver Dag ankomme Flere. De flygte over Sundeved til Als, og komme derfra pr. Dampskib hertil, men det er kun fra de østlige Sogne, de Andre maae saavidt det er dem muligt, søge at naae den jydske Grændse. Dette er dog det meest slaaende Beviis paa, hvorledes Stemningen er i Nord= og Mellemslesvig, som Man nu - det er den første Brug Tydskerne gjøre af Friheden" -med Vold og Magt vil gjøre til Tydskere. Men Menneskene blive sig selv lige. Nationerne kunne ligesaavel være Despoter og Tyranner som Kongerne."